KOMMISSIONEN FOR DE EUROPÆISKE FÆLLESSKABER 
Bruxelles, den 18.07.1995 
KOM(95) 375 endelig udg-COD287. 
UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændringerne til Rådets fælles holdning til 
forslag til 
EUROPA-PARLAMENTETS OG RÅDETS DIREKTIV 
om beskyttelse af fysiske personer 
i forbindelse med behandling af personoplysninger 
og om fri udveksling af sådanne oplysninger 
OM ÆNDRING AF KOMMISSIONENS FORSLAG 
i henhold til EF-traktatens artikel 189 A, stk. 2 

1. FORHISTORIE 
a) Den 27. juli 1990 forelagde Kommissionen et forslag til direktiv (KOM(90) 314 
endelig udg. - SYN 287) for Rådet1. 
b) Den 24. april 1991 afgav Det Økonomiske og Sociale Udvalg udtalelse2. 
c) Den 11. marts 1992 afgav Europa-Parlamentet udtalelse ved førstebehandlingen 
og vedtog en beslutning, der stillede sig positivt til Kommissionens forslag, men 
omfattede et stort antal ændringsforslag3. 
d) Den 15. oktober 1992 vedtog Kommissionen i henhold til EF-traktatens artikel 
149, stk. 3, et ændret forslag til direktiv (KOM(92) 422 endelig udg. - SYN 
287)4. 
e) Den 20. februar 1995 fastlagde Rådet en fælles holdning5. 
f) Den 24. februar 1995 gav Kommissionen Europa-Parlamentet en redegørelse for 
sin holdning til denne fælles holdning (SEC(95) 303 endelig udg. - COD 287). 
g) Den 15. juni 1995 vedtog Europa-Parlamentet ved en afstemning ved 
andenbehandlingen syv ændringsforslag til den fælles holdning. 
2. SIGTET MEP KOMMISSIONENS FORSLAG 
Direktivforslagets sigte er at lette en fri udveksling af oplysninger inden for 
Fællesskabet ved at sikre et højt beskyttelsesniveau for personer i forbindelse med 
behandlingen af personoplysninger. Det har vist sig nødvendigt at harmonisere 
medlemsstaternes lovgivning på dette område, fordi der er store indbyrdes forskelle, 
og fordi virkeliggørelsen af det indre marked har medført et øget behov for 
informationsudveksling. 
I hvidbogen "Vækst, konkurrenceevne og beskæftigelse" samt rapporten "Europa og 
det globale informationssamfund" udarbejdet af Bangemann-gruppen fremhæves 
direktivet som en nødvendig reguleringsforanstaltning som led i udformningen af 
klare og stabile retlige rammer, der er forudsætningen for opbygningen af et 
informationssamfund, der kan vinde accept hos den europæiske borger. 
Direktivforslaget fastsætter nogle fælles grundregler for beskyttelse af personer i 
forbindelse med behandlingen af personoplysninger. 
Et højt beskyttelsesniveau sikres ved de forpligtelser, der pålægges de 
registeransvarlige (f.eks. offentlige myndigheder, virksomheder og foreninger), og 
ved de rettigheder, der tilkommer fysiske personer, hvis oplysninger gøres til 
genstand for behandling. 
De forpligtelser, der pålægges de registeransvarlige, vedrører bl.a. pålideligheden af 
oplysningerne, som kun må behandles til udtrykkeligt angivne og legitime formål, 
behandlingssikkerheden og anmeldelsespligten over for en uafhængig 
tilsynsmyndighed, som medlemsstaterne i øvrigt skal oprette. 
EFTnr. C 277 af 5.11.1990, s. 3. 
EFT nr. C 159 af 17.6.1991, s. 38. 
EFT nr. C 94 af 13.4.1992, s. 76; "Tillæg - Forhandlinger i Europa-Parlamentet" 
3/416, s. 133. 
EFT nr C 311 af 27.11.1992, s. 30. 
EFTnr. C93 af 13.4.1995, s. 1. 
Retten for en person til på bestemte betingelser at få oplyst, hvilke behandlinger 
oplysninger vedrørende ham selv gøres til genstand for, og retten til indsigt med disse 
oplysninger og til at få dem berigtiget, hvis de er urigtige, og endda til at gøre 
indsigelse mod, at de gøres til genstand for behandling, er de mest karakteristiske 
rettigheder, der tildeles ved direktivforslaget. 
3. UDTALELSE FRA KOMMISSIONEN OM EUROPA-PARLAMENTETS 
ÆNDRINGSFORSLAG 
1. Kommissionen kan acceptere de syv ændringsforslag, Europa-Parlamentet har 
vedtaget ved afstemning. 
2. Fem af ændringsforslagene, der alle er substansændringer, tilfører teksten nyttige 
præciseringer. 
Ændringsforslag nr. 1 indsætter i betragtning 41 en specifik reference til 
forretningshemmeligheden som motiv til eventuelt at begrænse en persons ret til 
at kende den logik, der ligger bag en edb-behandling af oplysninger om ham selv. 
Ændringsforslag nr. 3 tager sigte på i artikel 2, litra d), at anerkende, at der i 
forbindelse med én og samme behandling kan være flere registeransvarlige, der 
sammen skal afgøre, til hvilket formål og med hvilke hjælpemidler behandlingen 
skal udføres. 
Det siger sig selv, at i så fald skal hver registeransvarlig betragtes som værende 
forpligtet til at overholde kravene i direktivet om at beskytte fysiske personer, 
hvis oplysninger gøres til genstand for behandling. 
Ændringsforslag nr. 4 tager sigte på at tydeliggøre i artikel 3, stk. 2, at en 
behandling af personoplysninger, der kræves for at beskytte "statens økonomiske 
tilstand", falder uden for direktivets anvendelsesområde, hvis den er forbundet 
med statens sikkerhed. 
Med henblik herpå får ændringsforslag nr. 4 nøjagtig samme ordlyd som 
betragtning 13 i den fælles holdning. 
Ændringsforslag nr. 5 indsætter i artikel 9 en præcisering af, at medlemsstaterne 
"kun" skal fastsætte de fritagelser og undtagelser, der er strengt nødvendige for 
at forene retten til privatlivets fred med reglerne for ytringsfrihed. 
Ændringsforslag nr. 6 tager sigte på at tydeliggøre, at videregivelse, der er 
"lovbestemt" for at beskytte en vigtig samfundsinteresse, ikke falder ind under 
den normale regel om, at forudsætningen for, at videregivelse til et tredjeland kan 
finde sted, er, at tredjelandet sikrer et passende beskyttelsesniveau. 
Selv om det ikke fremgår af teksten, forekommer det indlysende, at en sådan 
videregivelse kun vil kunne gøres juridisk bindende ved anvendelse af en retsakt 
udstedt af en offentlig myndighed, navnlig en lov vedtaget af det nationale 
parlament. Derimod kan en simpel kontraktbaseret aftale ikke udgøre grundlaget 
for en sådan videregivelse. 
3. To af ændringsforslagene vedrører Kommissionens gennemførelsesbeføjelser. 
Ændringsforslag nr. 2 indsætter en henvisning til den modus vivendi, Europa-
Parlamentet, Rådet og Kommissionen nåede til enighed om den 20. december 
1994. 
Ændringsforslag nr. 7 tager sigte på at udskifte forskriftsudvalgsprocedure HI a) 
med forvaltningskomitéprocedure II b). 
En forvaltningskomité egner sig bedre for arten af de beføjelser, der tillægges 
komitéen ved Rådets fælles holdning. Beføjelserne vedrører alene videregivelsen 
af personoplysninger til tredjelande og omfatter konstateringen - på basis af 
kriterierne i artikel 25, stk. 2 - af, at et tredjeland sikrer et passende 
beskyttelsesniveau (artikel 25, stk. 3 og 6), og iværksættelsen af passende 
foranstaltninger med henblik på at tillade videregivelse til et tredjeland, der ikke 
sikrer et passende beskyttelsesniveau (artikel 26, stk. 3 og 4). 
Det skal bemærkes, at der ikke er stor forskel mellem udvalgsprocedure III a) og 
udvalgsprocedure II b) med hensyn til de beføjelser, der tillægges Kommissionen. 
Forskellen mellem de to procedurer er primært formel, idet Rådet i det ene 
tilfælde (III a)) eventuelt kan blive foranlediget til at træffe beslutning på basis af 
et forslag fra Kommissionen, mens Rådet i det andet tilfælde (II b)) ændrer en 
beslutning, der allerede er truffet af Kommissionen, men hvis virkning er 
suspenderet. Udvalgsprocedure II b) er dog hurtigere, fordi den giver mulighed 
for at undgå en ny procedure for Kommissionen, idet Kommissionens beslutning 
simpelthen træder i kraft efter udløbet af den frist, der tildeles Rådet. 
Det er Kommissionens stærke ønske, at dette aspekt med en effektivisering af 
proceduren, der har stor betydning i betragtning af de beslutninger, der skal 
træffes, også formår at overbevise Rådet. 
Ændret forslag til 
EUROPA-PARLAMENTETS OG RÅDETS DIREKTIV 
om beskyttelse af fysiske personer 
i forbindelse med behandling af personoplysninger 
og om fri udveksling af sådanne oplysninger 
(Forelagt af Kommissionen 
i henhold til EF-traktatens artikel 189 A, stk. 2) 
Rådets fælles holdning Kommissionens ændrede forslag 
Betragtning 41 
enhver skal have ret til indsigt i de 
oplysninger om vedkommende selv, som 
gøres til genstand for behandling, så den 
pågældende kan forvisse sig om 
oplysningernes rigtighed og behandlingens 
lovlighed; af samme årsag skal enhver 
have ret til at kende den logik, der ligger 
bag databehandlingen af oplysningerne om 
vedkommende selv, i det mindste hvad 
angår de edb-behandlede afgørelser, der er 
omhandlet i artikel 15, stk. 1; denne ret må 
ikke krænke den intellektuelle 
ejendomsret, navnlig den ophavsret, som 
programmerne er beskyttet af; dette må 
dog ikke resultere i, at den registrerede 
nægtes alle oplysninger; enhver skal have ret til indsigt i de 
oplysninger om sig selv, som gøres til 
genstand for behandling, så den 
pågældende kan forvisse sig om 
oplysningernes rigtighed og behandlingens 
lovlighed; af samme årsag skal enhver 
have ret til at kende den logik, der ligger 
bag edb-behandlingen af oplysningerne om 
sig selv, i det mindste i forbindelse med 
edb-behandlede afgørelser, som er 
omhandlet i artikel 15, stk. 1; denne ret må 
ikke krænke forretningshemmeligheden 
eller den intellektuelle ejendomsret, 
navnlig den ophavsret, som programmerne 
er beskyttet af; dette må dog ikke resultere 
i, at den registrerede nægtes alle 
oplysninger; 
Rådets fælles holdning Kommissionens ændrede forslag 
Betragtning 66a (ny) 
Europa-Parlamentet. Rådet og 
Kommissionen nåede den 20. december 
1994 til enighed om en modus vivendi 
vedrørende gennemførelsesforanstaltnin­
gerne til retsakter vedtaget efter 
fremgangsmåden i artikel 189B i EF-
traktaten: 
Rådets fælles holdning Kommissionens ændrede forslag 
Artikel 2, litra d) 
d) "den registeransvarlige", den fysiske 
eller juridiske person, offentlige 
myndighed, institution eller ethvert 
andet organ, der afgør, til hvilket 
formål og med hvilke hjælpemidler 
der må foretages behandling af 
personoplysninger; er formålet med 
og hjælpemidlerne ved behandlingen 
fastlagt ved nationale love eller 
forskrifter eller på fællesskabsplan, 
kan den registeransvarlige, eller de 
specifikke kriterier for udpegelsen af 
denne, angives i den pågældende 
nationale ret eller i fællesskabsretten; d) "den registeransvarlige", den fysiske 
eller juridiske person, offentlige 
myndighed, institution eller ethvert 
andet organ, der alene eller sammen 
med andre afgør, til hvilket formål og 
med hvilke hjælpemidler der må 
foretages behandling af 
personoplysninger; er formålet med 
og hjælpemidlerne ved behandlingen 
fastlagt ved nationale love eller 
forskrifter eller på fællesskabsplan, 
kan den registeransvarlige, eller de 
specifikke kriterier for udpegelsen af 
denne, angives i den pågældende 
nationale ret eller i fællesskabsretten; 
Rådets fælles holdning Kommissionens ændrede forslag 
Artikel 3, stk. 2, 1. led 
som iværksættes med henblik på 
udøvelse af aktiviteter, der ikke er 
omfattet af fællesskabsretten, som 
f.eks. de aktiviteter, der er fastsat i 
afsnit V og VI i traktaten om Den 
Europæiske Union, og under alle 
omstændigheder ikke for behandling, 
der vedrører den offentlige sikkerhed, 
forsvar, statens sikkerhed, statens 
økonomiske tilstand og statens 
aktiviteter på det strafferetlige 
område; som iværksættes med henblik på 
udøvelse af aktiviteter, der ikke er 
omfattet af fællesskabsretten, som 
f.eks. de aktiviteter, der er fastsat i 
afsnit V og VI i traktaten om Den 
Europæiske Union, og under ingen 
omstændigheder for behandling, der 
vedrører den offentlige sikkerhed, 
forsvar, statens sikkerhed, herunder 
statens økonomiske situation i det 
omfang, behandlingen berører statens 
sikkerhed og statens aktiviteter på det 
strafferetlige område; 
Rådets fælles holdning Kommissionens ændrede forslag 
Artikel 9 
Medlemsstaterne fastsætter i forbindelse 
med behandling af personoplysninger, der 
udelukkende finder sted i journalistisk 
øjemed eller med henblik på kunstnerisk 
eller litterær virksomhed, de fritagelser 
eller undtagelser fra bestemmelserne i 
dette kapitel og i kapitel IV og VI, som 
viser sig nødvendige for at forene retten til 
privatlivets fred med reglerne for 
ytringsfrihed. Medlemsstaterne fastsætter i forbindelse 
med behandling af personoplysninger, der 
udelukkende finder sted i journalistisk 
øjemed eller med henblik på kunstnerisk 
eller litterær virksomhed, kun de 
fritagelser eller undtagelser fra 
bestemmelserne i dette kapitel og i kapitel 
IV og VI, der er strengt nødvendige, for at 
forene retten til privatlivets fred med 
reglerne for ytringsfrihed. 
10 
Rådets fælles holdning Kommissionens ændrede forslag 
Artikel 26, stk. 1, punkt 4 
4) videregivelse er nødvendig af hensyn 4) videregivelse er nødvendig eller 
til beskyttelse af en vigtig lovbestemt for at beskytte en vigtig 
samfundsinteresse eller for at kunne samfundsinteresse eller for, at et 
fastlægge, gøre gældende og forsvare retskrav kan fastlægges, gøres 
retskrav, eller gældende eller forsvares, eller 
11 
Rådets fælles holdning Kommissionens ændrede forslag 
Artikel 31, stk. 2, 3.-5. afsnit 
Kommissionen vedtager de påtænkte 
foranstaltninger. når de er i 
overensstemmelse med udvalgets 
udtalelse-
Er de påtænkte foranstaltninger ikke i 
overensstemmelse med udvalgets 
udtalelse, eller er der ikke afgivet nogen 
udtalelse, forelægger Kommissionen straks 
Rådet et forslag til de foranstaltninger, der 
skal træffes. Rådet træffer afgørelse med 
kvalificeret flertal. 
Hvis Rådet ikke har truffet nogen 
afgørelse tre måneder efter at have fået 
forelagt sagen, vedtages de foreslåede 
foranstaltninger af Kommissionen. Kommissionen vedtager foranstaltninger, 
der straks finder anvendelse. Er 
foranstaltningerne ikke i overensstemmelse 
med valgets udtalelse. meddeler 
Kommissionen dog straks Rådet om disse 
foranstaltninger. I så fald gælder følgende: 
Kommissionen udsætter gennemførelsen af 
de foranstaltninger, den har truffet 
afgørelse om. i et tidsrum på tre måneder 
regnet fra datoen for underretningen-
Rådet kan med kvalificeret flertal træffe en 
anden afgørelse inden for det tidsrum, der 
er nævnt i ovenstående stykke. 
12 
ISSN 0254-1459 
KOM(95) 375 endelig udg. 
DOKUMENTER 
DA 08 16 
Katalognummcr : CB-CO-95-397-DA-C 
ISBN 92-77-92139-0 
Kontoret for De Europæiske Fællesskabers Officielle Publikationer 
L-2985 Luxembourg 
|3,